ભારતનું વલણ સંતુલિત છે પણ પોતાના સ્વાર્થમાં આંધળું અમેરિકા ભારતની વાત માનશે કે કેમ તેમાં શંકા છે. આ સંજોગોમાં ભારતે અમેરિકાની દાદાગીરીનો સામનો કરવા તૈયાર રહેવું પડે. ફ્રાન્સ, જર્મની અને બ્રિટને એ કર્યું જ છે. ટ્રમ્પે ઈરાન સાથે પરમાણુ કરાર રદ કર્યા પણ આ દેશોએ નથી કર્યા કેમ કે તેમનાં આર્થિક હિતો મોટા પાયે ઈરાનમાં છે. અમેરિકા પોતાનાં હિતોની જ ચિંતા કરતું હોય તો અમે શું કરવા અમારાં હિતો ના સાચવીએ એવું તેમનું વલણ છે.